Diari Oficial de la Generalitat Valenciana


Sumari del DOGV 7021, del 10-05-2013 (2013/4377)

RESOLUCIÓ de 19 d'abril de 2013, de la Conselleria d'Hisenda i Administració Pública, per la qual s'accepta la cessió gratuïta de l'ús d'un local de 746,59 m² de superfície, siti a Elx, realitzada per l'ajuntament de l'esmentat municipi a favor de la Generalitat per a ser destinat a comissaria de la policia de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7021

Data del DOGV
:   10-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/4377


Data del document
:   19-04-2013

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 19 d'abril de 2013, de la Conselleria d'Hisenda i Administració Pública, per la qual s'accepta la cessió gratuïta de l'ús d'un local de 746,59 m² de superfície, siti a Elx, realitzada per l'ajuntament de l'esmentat municipi a favor de la Generalitat per a ser destinat a comissaria de la policia de la Generalitat. [2013/4377]  
L'Ajuntament d'Elx, en sessió de la Junta de Govern Local celebrada el dia 8 de març de 2013, va acordar la cessió gratuïta a la Generalitat de l'ús de l'immoble de la seua propietat, que figura com a bé de domini públic de servici públic en l'inventari de béns de l'Ajuntament sota l'assentament número 3639, siti al carrer President Lázaro Cárdenas del Río, núm. 1 i 3, cantó carrer Cauce, núm. 7 AC i 9.  
L'immoble s'ubica sobre les finques propietat de l'Ajuntament d'Elx lliures de càrregues i inscrites en el Registre de la Propietat d'Elx 1, registrals 72732, 71436, 4608 i 215/A, i està pendent la regularització registral i inscripció de l'obra nova per part de l'Ajuntament.  
  
A proposta de la Conselleria de Governació i Justícia, es van iniciar els tràmits legals oportuns per a l'acceptació de la cessió d'ús de l'immoble.  
La cessió es realitza amb la finalitat de destinar l'immoble a comissaria de la policia de la Generalitat.   
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat, i la disposició addicional 11 de l'esmentada llei que regula la mutació demanial.  
Segons l'esmentat article 37, «Les administracions territorials de la Comunitat podran afectar béns i drets demanials a un ús o servici públic competència de la Generalitat i transmetre-li la titularitat d'estes quan resulten necessàries per al compliment dels seus fins. L'administració adquirent mantindrà la titularitat del bé mentre continue afectat l'ús o servici públic que va motivar la mutació i, per tant, conserva el seu caràcter demanial. Si el bé o dret no és destinat a l'ús o servici públic o deixa de destinar-se posteriorment, revertirà a l'administració transmetent, integrant-se en un patrimoni amb totes les seues pertinences i accessions.»  
L'article 44 de la Llei 14/2003, de 10 d'abril, de Patrimoni de la Generalitat, establix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i, en el punt 2, establix que la competència per a l'acceptació correspon al titular de la conselleria competent en matèria de patrimoni.  
En conseqüència, basant-se en els articles 37 i 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús realitzada per l'Ajuntament d'Elx del local siti al carrer President Lázaro Cárdenas del Río, núm. 1 i 3, cantó carrer Cauce, núm. 7 AC i 9, que obeïx a la descripció següent, segons informe del tècnic municipal:  
«Local de planta baixa, amb accés pel carrer Cauce, núm. 9, i de forma irregular. Ocupa una superfície total de set-cents quaranta-sis metres quadrats i cinquanta-nou decímetres quadrats (746,59 m²), dels quals sis-cents trenta-dos metres quadrats i setanta-nou decímetres quadrats (632,79 m²) corresponen a una zona diàfana; dènou metres quadrats i seixanta-quatre decímetres quadrats (19,64 m²) i vint-i-dos metres quadrats i set decímetres quadrats (22,07 m²), a dos cambres annexes; quinze metres quadrats i quaranta decímetres quadrats (15,40 m²) i quinze metres quadrats i seixanta-nou decímetres quadrats (15,69 m²), a dos lavabos, i quaranta-un metres quadrats (41,00 m²), a un despatx.»  
L'immoble s'ubica sobre les finques propietat de l'Ajuntament d'Elx, lliures de càrregues i inscrites en el Registre de la Propietat d'Elx 1, registrals 72721, 71743, 4608 i 215/A.  
  
  
Segon  
La cessió gratuïta realitzada per l'Ajuntament d'Elx s'efectua amb la condició de destinar l'immoble a comissaria de la policia de la Generalitat, la cessió s'efectua per un termini de 15 anys prorrogable anualment de forma tàcita si no hi ha denúncia per qualsevol de les parts amb una antelació de tres mesos.  
La cessió queda subjecta a les condicions següents, a complir per la Generalitat:  
1. Acceptació del dret d'ús pel titular de la conselleria competent en matèria de patrimoni, produint efectes des de la data en què adopte la corresponent resolució d'acceptació.  
2. Destinar únicament i exclusivament l'immoble a comissaria de la policia autonòmica i caldrà mantindre este fi mentre dure la cessió i sempre pel cessionari, no per un tercer. En cas contrari, quedaria resolta la cessió, i el dret d'ús revertirà en l'Ajuntament. En este sentit, l'Ajuntament es reserva la facultat d'inspeccionar l'immoble per a garantir que este és usat d'acord amb els termes de l'autorització.  
  
3. Correspondrà a la Conselleria de Governació i Justícia el manteniment, conservació, adequació i reparació de l'immoble. Es requerirà autorització de l'Ajuntament per a qualsevol obra que es realitze en l'immoble que passarà a propietat municipal quan finalitze la cessió, mancant el cessionari de dret a percebre indemnització o cap compensació.  
4. Totes les responsabilitats inherents a l'adequació de l'immoble, posada en funcionament, manteniment, conservació, reparacions i explotació del que s'ha construït aniran a càrrec de la Conselleria de Governació i Justícia, qui assumirà, per consegüent, qualsevol responsabilitat derivada de l'ús de l'immoble durant el període de la cessió.  
  
5. Tant per a l'obertura com per a l'exercici de l'activitat en l'esmentat immoble, la Conselleria de Governació i Justícia haurà de posseir les oportunes llicències municipals, autonòmiques, etc., que siguen preceptives.  
6. Aniran a càrrec de la Conselleria de Governació i Justícia tots els gastos que es deriven de servicis o subministraments amb què compte l'immoble. Dins d'este concepte queda inclòs l'import del rebut de la llum, del telèfon, de l'aigua corrent, del gas i qualsevol altre semblant. De la mateixa manera, correspondran a esta els gastos de comunitat, si és el cas, manteniment, vigilància, conservació, neteja, etc., de l'immoble.  
7. Aniran a càrrec de l'Ajuntament l'impost de béns immobles i qualsevol altre impost o taxa municipal que derive de la propietat de l'immoble.  
8. El cessionari desenrotllarà els seus projectes i activitats pels seus propis recursos humans, els quals, en cap cas, tindran vinculació de caràcter laboral amb l'Ajuntament d'Elx, així mateix es compromet al compliment de les normes sociolaborals i de seguretat social vigents, i serà de la seua exclusiva responsabilitat qualsevol incompliment en esta matèria.  
  
Tercer  
El dret d'ús sobre el local acceptat haurà d'incorporar-se a l'Inventari General de Béns i Drets de la Generalitat.  
  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
València, 19 d'abril de 2013.- El conseller d'Hisenda i Administració Pública: Juan Carlos Moragues Ferrer.